nb en en en fr de da id it sv da da da da da da en en
1. holdet i semifinale - Svanholm Cricketklub
Onsdag d. 24. april 2013 kl. 18:00 af Henrik Pfaff
Trods stor spillerafgang er l. holdet i pokalsemifinalen, der afvikles førstkommende søndag d. 29. april og spilles på KB.
Hassan Rashid (68) og Taha Ahmed (50) har begge fået en god start på sæsonen. Basit Javed var forfremmet til åbningsgærde erstattende den skadede Mads Henriksen og indfriede nogle af de løfter som han gav som ungdomsspiller med 57. Vores indiske håb Taranjit Singh blev grebet ud bag gærdet for 9, men imponerede bagefter med en klassisk gang offspinbowling, hvor vi kunne opleve klassiske testmarkopstillinger til spinbowlere. Tarandit ved præcis hvad han gør med en bold og blev klappet ud af banen for sine 4/15, da AB var ude for 97 (og så havde de 20 i forskud), så det officielt blev til 107.
Tarandit Singh – i daglig tale kaldet Monty -klappes ud af banen efter sin spinbowlerindsats
Juniorerne revancherede sig – uden Mads Henriksen – for den sløje premiere med ABved at slå KB med 189/6 mod KB’s 109. Saif Ahmed karrierens hidtil højeste med 84 not out og Azaan Ur-Rehman vendte tilbage fra Ægypten – her tager man til, når skolelærerne er lockoutet, så man har fri alligevel – startede med at kaste en hel over, hvor han undlod at slide på måtten, men kastede herefter som en lille engel og endte med 3/14.
2. holdet spiller søndag en bredde 20/twenty mod Nørrebro II og kan med en gevinst skaffe sig adgang til kvartfinalerne i denne turnering efter den indledende gevinst over Køge, mens juniorerne Store Bededag gæster Køge